SGF มั่นใจธุรกิจบริการเช่าซื้อรายย่อยหนุนรายได้ Q2/60 โตต่อเนื่อง
SGF มั่นใจธุรกิจบริการเช่าซื้อรายย่อยหนุนรายได้ Q2/60 โตต่อเนื่อง เดินหน้าขยายสาขาครบ 60 สาขาในปีนี้
12 มิ.ย. 2560

นายวิวัฒน์ วิฑูรย์เธียร ประธานเจ้าหน้าที่บริหาร บริษัท เอสจีเอฟ แคปปิตอล จำกัด (มหาชน) หรือ SGF เปิดเผยว่า แนวโน้มผลประกอบการดำเนินงานในไตรมาส 2/60 จะมีบันทึกรายได้จากธุรกิจใหม่มากขึ้น คือธุรกิจให้บริการเช่าซื้อรายย่อย ทำให้มั่นใจได้ว่ารายได้รวมในไตรมาสที่ 2/60 จะเติบโตอย่างต่อเนื่อง
ส่วนภาพรวมธุรกิจบริษัท ยังเน้นดำเนินการในส่วนเช่าซื้อรายย่อยเป็นหลัก โดยเฉพาะในกลุ่มจำนำทะเบียนรถยนต์ เนื่องจากมีมาร์จิ้นดี อัตราหนี้เสียต่ำ โดยขณะนี้ได้มีการขยายเพิ่มจำนวนบุคลากรเพื่อรองรับการเติบโตนี้แล้วกว่า 200 คน กระจายตามสาขาที่เปิดแล้วกว่า 25 สาขา และที่กำลังเปิดอีกหลายสาขาในทุกภาคทั่วไทย ทั้งนี้บริษัทมั่นใจว่าจะสามารถขยายสาขาได้ครบ 60 สาขาก่อนสิ้นปีนี้ และมีตัวเลขพอร์ตลูกหนี้คงค้างที่ไม่ต่ำกว่า 2,000 ล้านบาท ภายในสิ้นปี 60 ตามเป้าหมาย
“ตอนนี้เรามีการขยายทีมงานด้านธุรกิจรายย่อยแล้วกว่า 200 คน รวมทั้งได้มีการปรับปรุงระบบไอทีต่างๆให้ทันสมัย เพื่อรองรับการขยายตัวของธุรกิจเริ่มเติบโตอย่างมากในหลังจากนี้ ซึ่งยอดปล่อยกำลังเติบโตในทุกเดือนอยู่”นายวิวัฒน์ กล่าว